གཅན་མེ་སྟགའདྲི་ཚིག་འདི་འདྲ་ད་སྔ་ཡན་ཆད་མི་གཅིག་གིས་ཀྱང་འདོན་མ་མྱོང༌།སྙན་ངག་འབྲི་བ་དེ་འཚོ་བ་དང་ཁ་འབྲལ་ཐབས་མེད་པ་ཞིག་རེད་སྙམ།འབྲི་རྒྱུའི་བསམ་བློའམ་ལྟ་བ་དེ་དང་འབྲི་བྱེད་ཀྱི་སྐད་ཆ་དེའང་འཚོ་བ་ལས་བྱུང་བའི་སྟབས་ཀྱིས་དེ་ཕྱོགས་ཡོངས་ནས་མཚོན་ཕྱིར་ང་རང་ལ་མཚོན་ན་བྱེད་ཐབས་ཀྱི་ཆ་ནས་མང་བོ་ཞིག་ཡོད།སྙན་ངག་པ་ཞིག་ལ་མཚོན་སྙན་ངག་ནི་རང་གི་ཚེ་སྲོག་དང་ཟུངས་ཁྲག་ལས་གྲུབ་པ་ཞིག་ཡིན།ང་ལ་མཚོན་ན་སྙན་ངག་ནི་རང་གི་འཚོ་བའི་ཉམས་མྱོང་ལས་བྱུང་བའི་བསམ་བློའི་ཆ་ཤས་ཤིག་ཡིན་པའི་སྟབས་ཀྱིས་དེ་ནི་ངེས་པར་དུ་འབྲི་དགོས་པ་ཞིག་དང་མ་བྲིས་ན་ཚོར་བ་དེ་གནོན་ཐབས་མེད་པ་ཞིག་ཡིན་པས་ངས་དེ་སྡུག་བསྔལ་ཞིག་ཏུ་མི་འདོད།སྐྱ་བོ།རྒན་གྱའི་ཤ་བོ་ཚེ་རིང་གིས་ཁྱེད་ལ་བཏོན་པའི་དྲི་བ་ནི་འདི་ལྟར།ཁྱེད་རང་གིས་བལྟས་ན་ཁྱེད་རང་ཉིད་ཀྱི་བརྩམས་ཆོས་ཆེས་བཟང་བ་དེ་གང་ཡིན།བརྩམས་ཆོས་དེ་ཉིད་དུས་ནམ་ཞིག་ལ་ཆ་རྐྱེན་གང་འདྲ་ཞིག་གི་གནས་ཚུལ་འོག་བརྩམས་པ་ཡིན།ལན་ཁ་གསལ་ཞིག་ལ་གུས་པས་ཐག་རིང་ཐག་རིང་ཞིག་ན་ཧ་ཅང་གཟབ་ནན་གྱིས་ཉན་ཡོད་ལགས།གཅན་མེ་སྟགགོང་དུ་བཤད་པ་ལྟར་དེ་ནི་ང་རང་ཉིད་ཆེས་དགའ་ཞིང་བསམ་བློ་དང་ནུས་པ་ཤུགས་ཆེར་བཀོལ་ཏེ་བྲིས་པའི་སྙན་ངག་རིང་བོབདག་མེདཅེས་པ་དེ་ཡིན།སྙན་ངག་དེ་ངསལོར་ཐོག་མར་འབྲི་སྐབས་བརྗོད་བྱ་དང་བསམ་བློའི་ཕྱོགས་ནས་དེའི་ནང་དུ་བོད་ཀྱི་ལོ་རྒྱུས་ཀྱི་ཆ་མང་བོ་འདུ་ཐུབ་པ་དང་བོད་ཀྱི་ལོ་རྒྱུས་ཀྱི་སྟོང་ཆ་མང་བོ་ཤོང་ཐུབ་པ་སོགས་ཀྱི་བསམ་པ་འཆང་པ་ཡིན་ལ་དེའང་ལོ་རྒྱུས་རྐྱང་རྐྱང་གི་ཆ་འདུས་པ་ཙམ་ཡང་མ་ཡིན།